पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में कोरोना के 17,650 केस आए। मई के शुरुआती 4 दिनों में यह आँकड़ा बढ़कर 20,657 तक पहुँच गया। खास बात यह है कि इनमें से 18,752 संक्रमितों ने होम आइसोलेशन में रहते हुए कोरोना को हराया। मतलब साफ है कि तकरीबन 34 दिनों में आए संक्रमितों में से 90.77% मरीज घरों में रहकर ही ठीक हो गए। एक और गौर करने वाली बात यह है कि अगर रिकवरी का यही प्रतिशत 5-10 फीसदी भी कम होता तो अस्पताल और शहर के हालात और विकराल होते..!
कोरोना कमांड एंड कंट्रोल सेंटर ने ऐसे तकरीबन 20 हजार नए संक्रमितों का डाटा कलेक्ट किया और यह जानकारी जुटाई कि इनमें से कितनों को हॉस्पिटल में भर्ती किया गया और कितने होम आइसोलेशन में रहे। महीने भर से ज्यादा वक्त के डाटा जुटाए गए तो ये बात सामने आई कि होम आइसोलेशन में ठीक होने वाले मरीजों की संख्या काफी रही।
होम आइसोलेशन में आत्मविश्वास
चिकित्सकों का कहना है कि होम आइसोलेशन में मरीज का आत्मविश्वास बना रहता है। अगर पॉजिटिव में संक्रमण कम है तो वह हल्का व्यायाम भी कर सकता है। घर पर प्राणायाम और योग के भी फायदे मिल सकते हैं। लेकिन होम आइसोलेशन में लापरवाही की आशंका भी बनी रहती है। लिहाजा सावधानी बरतते हुए परिवार के दूसरे सदस्यों के सीधे संपर्क में नहीं आना चाहिए। चिकित्सक द्वारा बताई गई गाइडलाइन का सख्ती से पालन जरूरी है।
अपनों के बीच फास्ट रिकवरी
जबलपुर में बुधवार की शाम तक 5,766 एक्टिव केस रहे। जबकि होम आइसोलेशन में संक्रमितों का आँकड़ा 3,498 पहुँचता है। जानकारों का यह भी कहना है कि घर पर अपनों के बीच में रिकवरी जल्दी होती है। यही वजह है कि एसिम्टोमेटिक बुजुर्गों को भी होम आइसोलेशन में रखा जा रहा है।
ऐसे जीती जंग
नो निगेटिविटी.. क्योंकि उनकी सोच पॉजिटिव थी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn